मुंबई के उपनगर भांडुप में एक चुनावी रैली को संबोधित करते हुए उद्धव ने कहा, ‘‘जिस पार्टी का अध्यक्ष रिश्वत लेते हुए पकड़ा गया उसे शिवसेना से शासन में पारदर्शिता की मांग नहीं करनी चाहिए। उद्धव ने भाजपा के दिवंगत अध्यक्ष बंगारू लक्ष्मण से जुड़े वर्ष 2001 का ‘‘रिश्वत’’ मुद्दा उठाते हुए कहा, बंगारू लक्ष्मण का रिश्वत लेना अपारदर्शी शासन का केवल एक मामला भर नहीं है। दरअसल भाजपा ने बृहन्मुंबई महानगर पालिका चुनावों में ‘‘पारदर्शिता’’ को मुख्य विषय बनाया है।